b"\n_START_ARTICLE_\nDestil\xc2\xb7laci\xc3\xb3 solar\n_START_SECTION_\nIntroducci\xc3\xb3\n_START_PARAGRAPH_\nLes destil\xc2\xb7ladores solars s'usen en llocs on \xc3\xa9s inviable portar-la mitjan\xc3\xa7ant canonades, o extreure-la per pous o emmagatzemar-la per la pluja. En zones devastades, on es perd el subministrament energ\xc3\xa8tic per setmanes, seria una bona soluci\xc3\xb3 per subministrar aigua potable.\n_START_SECTION_\nConsideracions pr\xc3\xa0ctiques\n_START_PARAGRAPH_\nEl sistema \xc3\xa9s ineficient, ja que la quantitat d'aigua que s'ha d'afegir supera enormement la de sortida. A m\xc3\xa9s en ambients des\xc3\xa8rtics les necessitats d'aigua poden excedir \xc3\xa0mpliament la producci\xc3\xb3 mitjana. En el cas d'un home, aquest necessitaria 4 litres diaris, mentre que la producci\xc3\xb3 mitjana d'un destil\xc2\xb7lador di\xc3\xa0riament \xc3\xa9s de 0,2 litres. Fins i tot amb eines, excavar un forat requereix energia i pot fer que una persona perdi molta aigua per transpiraci\xc3\xb3, la qual cosa significa que es necessitarien diversos dies de recol\xc2\xb7lecci\xc3\xb3 perqu\xc3\xa8 cond\xc3\xads l'aigua consumida. \xc3\x89s per aix\xc3\xb2, que es recomana que fabricar un destil\xc2\xb7lador solar d'emerg\xc3\xa8ncia ha de ser usat com a suplement d'altres fonts d'aigua, com osmosi inversa o pastilles de purificaci\xc3\xb3 d'aigua.\n_START_SECTION_\nDestil\xc2\xb7laci\xc3\xb3 d'aigua marina\n_START_PARAGRAPH_\nEn 1952 l'ex\xc3\xa8rcit dels Estats Units va inventar un destil\xc2\xb7lador solar port\xc3\xa0til per a pilots perduts en l'oce\xc3\xa0, que es componia d'un globus inflable de pl\xc3\xa0stic de 60 cent\xc3\xadmetres que surava en l'oce\xc3\xa0, amb un tub flexible en un costat. Una borsa separada servia de suport de la borsa exterior. L'aigua de mar s'introdu\xc3\xafa per una petita obertura en el fons del globus. L'aigua dol\xc3\xa7a s'extreia del tub xuclant del fons del globus. En un bon dia es podien extreure 2,4 litres d'aigua, mentre que en un dia ennuvolat es podien extreure fins a 1,4 litres. Si b\xc3\xa9 s'inclouen destil\xc2\xb7ladores en bots salvavides, aquests estan sent substitu\xc3\xafts pels equips manuals d'osmosi inversa.\n_START_SECTION_\nDestil\xc2\xb7laci\xc3\xb3 solar per concentraci\xc3\xb3\n_START_PARAGRAPH_\nLa destil\xc2\xb7laci\xc3\xb3 solar per concentradors \xc3\xa9s la posada en pr\xc3\xa0ctica de forma industrial de la metodologia de destil\xc2\xb7laci\xc3\xb3 solar. En aquest cas es concentren els rajos solars per mitj\xc3\xa0 de par\xc3\xa0boles o mitjos cilindres en punts per on passa l'aigua bruta, la qual en augmentar de temperatura s'evapora podent condensar-se en aigua pura.\n_START_SECTION_\nTipologia\n_START_PARAGRAPH_\nEl destil\xc2\xb7lador de caseta_NEWLINE_El destil\xc2\xb7lador solar de caseta \xc3\xa9s el m\xc3\xa9s conegut i dif\xc3\xb3s al m\xc3\xb3n i consisteix en una caseta de material semitransparent, generalment vidre, que es col\xc2\xb7loca sobre una poceta o safata que cont\xc3\xa9 aigua a destil\xc2\xb7lar. Per la forma de la caseta i la forma en qu\xc3\xa8 aquesta atrapa la calor, provinent de l'energia solar, els ha valgut el nom de \xe2\x80\x9cdestil\xc2\xb7ladores d'hivernacles\xe2\x80\x9d o Solar Still en angl\xc3\xa8s._NEWLINE_El destil\xc2\xb7lador de poceta_NEWLINE_El destil\xc2\xb7lador de poceta o safata es caracteritza per la seva senzillesa i la seva facilitat de construcci\xc3\xb3 i est\xc3\xa0 format per una poceta feta generalment amb materials de la construcci\xc3\xb3 (maons o blocs, pedra de sorra), angulars d'acer i l\xc3\xa0mines de vidres. La seva construcci\xc3\xb3 \xc3\xa9s la m\xc3\xa9s senzilla de totes i ha de ser in situ, realitzada principalment per un paleta. Es recomana el seu \xc3\xbas en instal\xc2\xb7lacions relativament grans fetes amb recursos propis._NEWLINE_Destil\xc2\xb7lador de cascada_NEWLINE_El destil\xc2\xb7lador de cascada pren el seu nom perqu\xc3\xa8 en omplir-se o en netejar-se, l'aigua corre en forma de cascada, per\xc3\xb2 no en el seu funcionament normal, quan l'aigua continguda en el destil\xc2\xb7lador roman pr\xc3\xa0cticament est\xc3\xa0tica._NEWLINE_La purificaci\xc3\xb3 de fluids espec\xc3\xadficament la dessalaci\xc3\xb3 o destil\xc2\xb7laci\xc3\xb3 d'aigua, utilitzant com a font energ\xc3\xa8tica la radiaci\xc3\xb3 solar, \xc3\xa9s una t\xc3\xa8cnica ja desenvolupada amb grans avantatges econ\xc3\xb2mics, sobretot per l'estalvi d'electricitat o petroli, aix\xc3\xad com la qualitat de l'aigua obtinguda. Les experi\xc3\xa8ncies acumulades s\xc3\xb3n contundents a demostrar que la destil\xc2\xb7laci\xc3\xb3 solar de l'aigua de mar o salobre \xc3\xa9s una opci\xc3\xb3 tecnol\xc3\xb2gica i econ\xc3\xb2micament factible._NEWLINE_Els destil\xc2\xb7ladors solars poden ser constru\xc3\xafts de moltes formes i amb diferents materials, aix\xc3\xad com poden ser destinats a diferents usos. Poden ser fixos o port\xc3\xa0tils, perennes o transitoris. Poden ser constru\xc3\xafts massivament en ind\xc3\xbastries, o d'un en un in situ i fins i tot poden ser de construcci\xc3\xb3 casolana."